જો કે તમામ અધિકારીઓ ઘરે પૈસા લઈ જવા માટે જ વહિવટદાર રાખે છે તેવુ પણ નથી. કેટલાંક કિસ્સામાં પોલીસ સ્ટેશન અથવા બ્રાન્ચ ચલાવવા માટે નિયમ બહારના પણ કેટલાંક ખર્ચ થાય છે જે સરકાર દ્વારા આપવામાં આવતો નથી, જેમને ડીસીપીને સિક્રેટ ફંડમાં વાર્ષિક 25 હજાર જ મળે છે. ઘણી વખત મોટી માહિતી માટે બાતમીદારને મોટી રકમ આપવી પડે છે ત્યારે વહિવટદાર દ્વારા કરવામાં આવેલા ઉઘરાણામાંથી તે રકમ ચુકવાઈ જાય છે. આ ઉપરાંત ક્યારેક તપાસ માટે તરત બાય વિમાન જવુ પડે છે, કારણ મળેલી બાતમી પ્રમાણે વોન્ટેડ આરોપી કોઈ ચોક્કસ રાજ્યમાં છુપાયેલો હોય છે. નિયમ પ્રમાણે ડીવાયએસપીથી નીચેના અધિકારીને બાય એર જવાની મંજુરી મળતી નથી. પરંતુ ખરેખર તપાસ તો પીએસઆઈ અને પીઆઈ જ કરતા હોય છે આવા કિસ્સામાં વિમાનની ટિકિટનો ખર્ચ વહિવટદારના ખર્ચમાંથી પડે છે.